Na temelju članka 58.,stavka 2. i 118. Zakona o odgoju i obrazovanju u osnovnoj i srednjoj školi (Narodne novine 87/08., 86/09., 92/10., 105/10., 90/11., 16/12., 86/12., 94/13, 152/14, 07/17, 68/18, 98/19, 64/20.,151/22,156/23) i članka 28. i 102. Statuta SŠ Antun Matijašević Karamaneo, Vis nakon provedene rasprave na Nastavničkom vijeću, Vijeću roditelja i Vijeću učenika, a na prijedlog v.d. ravnatelja Školski odbor na sjednici održanoj 16.veljače 2024.g. donio je

**IZMJENE I DOPUNE PRAVILNIKA O KUĆNOM REDU**

**Članak 1.**

Članak 6. Pravilnika o kućnom redu Srednje škole Antun Matijašević Karamaneo (KLASA: 003-06/15-01/32;URBROJ: 2190-05-01-15-02) mijenja se i glasi:

U prostoru škole i okolišu zabranjeno je:

* promidžba i prodaja svih proizvoda koji nisu u skladu s ciljevima odgoja i obrazovanja,
* pušenje- ako se učenik zatekne da puši unutar školske zgrade ili u okolišu škole, razrednik je obavezan o tome obavijestiti roditelje učenika koji su dužni doći u školu na razgovor. Učenik će pred roditeljem biti upozoren na nedolično ponašanje. Ukoliko učenik ponovi prekršaj bit će mu izrečena pedagoška mjera koja slijedi.
* nošenje oružja,
* pisanje po zidovima i inventaru škole,
* bacanje izvan koševa za otpatke papira, žvakaćih guma i sl.,
* unošenje i konzumiranje alkohola i narkotičnih sredstava,
* igranje igara na sreću i sve vrste kartanja,
* unošenje tiskovina nepoćudnog sadržaja,
* konzumiranje hrane i napitaka u učionicama bez odobrenja nastavnika,
* kidanje i uništavanje s panoa u razredu ili hodniku,
* unošenje predmeta koji mogu izazvati ozljedu (nožići, odvijači, britvice i sl.), osim potrebnog nastavnog pribora,
* unošenje sredstava, opreme i uređaja koji mogu izazvati požar ili eksploziju,
* penjanje na prozore u učionicama i školskim hodnicima,
* koristite se mobitelom za vrijeme nastavnih satova osim ako aktivnost nije izričito u nastavne svrhe.

**Članak 2.**

Članak 6. Pravilnika o kućnom redu mijenja se i glasi:

Škola radi u petodnevnom radnom tjednu, u skladu s godišnjim planom i programom rada škole, Zakonu o odgoju i obrazovanju u osnovnoj i srednjoj školi i Statutu škole.

Radno vrijeme Škole je od 7.00 do 19.00 sati. Nastava počinje u 8.00 i traje do 13.55 sati.

Škola može biti otvorena i duže od naznačenog vremena kada to ravnatelj odluči.

Subotom i nedjeljom te za vrijeme državnih blagdana i neradnih dana Škola je zatvorena.

Otvaranje zgrade u ove dane u izuzetnim slučajevima odobrava ravnatelj.

**Članak 3.**

Članak 20. Pravilnika o kućnom redu mijenja se i glasi:

Učenik ima prava i obveze utvrđene zakonom o odgoju i obrazovanju u osnovnoj i srednjoj Školi, Statutom Škole, ovim Pravilnikom i drugim općim aktima Škole.

Pored prava i obveza iz stavka 1. ovoga članka, učenik je dužan:

* redovito pohađati nastavu i na vrijeme dolaziti na nastavu,
* dolaziti u školu opremljen potrebnim udžbenicima, bilježnicama i drugim priborom za nastavu prema rasporedu rada tog dana,
* održavati udžbenike i bilježnice urednima,
* savjesno učiti i aktivno sudjelovati u nastavnom procesu,
* na liječničke preglede ići izvan nastave, osim u posebnim i žurnim prilikama,
* održavati čistima i urednima prostore Škole,
* svoje mjesto u školskoj klupi nakon završetka nastave ostaviti uredno i čisto,
* dolaziti uredan u Školu,
* nakon dolaska u Školu odjevne predmete i osobne stvari odložiti na mjesto određeno za tu namjenu,
* mirno ući u učionicu najmanje pet minuta prije početka nastave i pripremiti se za rad, u slučaju da je učionica zaključana u miru pričekati nastavnika pred učionicom,
* pravodobno opravdati izostanke i kašnjenja,
* njegovati humane odnose među učenicima, nastavnicima i drugim radnicima Škole,
* čuvati imovinu koju koriste te imovinu drugih učenika i radnika Škole,
* poštovati pravila školskog života i rada,
* pridržavati se naloženih mjera zaštite od požara,
* čuvati i oplemenjivati školski okoliš,
* uvažavati i poštovati drugoga,
* pružiti pomoć drugome,
* ne ulaziti u prostore bez nazočnosti nastavnika gdje se ostavlja materijal za nastavu,
* ne koristiti mobitel, prijenosno računalo (osim uz dopuštenje predmetnog nastavnika) i ostale tehničke aparate za vrijeme nastave,
* ne unositi predmete kojim bi remetio nastavu i ugrožavao sigurnost u razredu ili školi,
* dolaziti u Školu čist, uredan i primjereno odjeven (Ne u kratke hlače i suknje, majice na bretele, prekratke majice koje otkrivaju trbuh, japanke ili „šlape“ te naočale za sunce i kape dok su u učionici. Nokti moraju biti primjerene dužine, eventualni piercing mora biti diskretan, na završni ispit i državnu maturu učenici moraju dolaziti primjereno odjeveni). U suprotnom učenici će biti udaljeni iz škole. Navedeno se odnosi i na djelatnike škole tijekom radnog vremena do godišnjeg odmora.

**Članak 4.**

Ovaj Pravilnik stupa na snagu osmog dana od dana objave na oglasnoj ploči Škole.

Predsjednica Školskog odbora:

Ivana Roki, prof

Klasa:011-03/24-02/2

Ur.broj :2181-361-1-24-1

U Visu, 16.veljače 2024.g.

Ovaj Pravilnik je objavljen na oglasnoj ploči Škole dana 17.02.2024.g. a stupio je na snagu dana 27.02.2024.g.

v.d.ravnatelja

Domagoj Pšeničnjak, prof